# **DECIZIA ETAPEI DE ÎNCADRARE**

##  Proiect din 10.08.2020

Ca urmare a solicitării de emitere a acordului de mediu adresate de **Comuna Ip ,** cu sediul în județul Sălaj,comuna Ip, satul Ip , nr.93 , înregistrată la APM Salaj cu nr. 3692 din 17.06.2020, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.07.2020, că proiectul: **Canalizare menajera în localitațile Cosniciu de Sus și Cosniciu de Jos , comuna Ip, județul Sălaj ,** propus a fi amplasat în: județul Sălaj, comuna Ip, satul Cosniciu de Jos și Cosniciu de Sus ,

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2, la pct. 11, lit c) –statii pentru epurarea apelor uzate, altele decat cele prevazute în anexa nr. 1, ;

 la pct. 10, lit. b), proiecte de dezvoltare urbană, inclusiv construcția centrelor comerciale și a parcărilor auto publice .

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Magazin Salajan , afişare şi înregistrare anunţ la sediul Primăriei Comunei Ip, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea şi concepţia întregului proiect:**

Prin prezentul proiect se propune:

Sistemul centralizat de canalizare menajera din loc. Cosniciu de Sus și loc. Cosniciu de Jos va fi compus din următoarele obiecte :

Obiect 1 – Canalizare menajera gravitationala : PVC SN4DN250 Ltotal = 12514 m din care 4662 m loc. Cosniciu de Sus , respectiv 7852 m loc. Cosniciu de Jos

Obiect 2 – Alimentare cu energie electrica , statii de pompare

Obiect 3 – Canalizare menajera sub presiune : PEHD PE 100 SDR17 PN10 DN 63 – 110 mm, Ltotal = 2661 m din care 318 m în localitatea Cosniciu de Sus , respectiv 2343 m în loc. Cosniciu de Jos

Obiect 4- Stații de pompare -8 stații de pompare

Obiect 5 – Racorduri de canalizare : PVC , Dn =160 mm SN4 în nr. total de 452 bucati , loc. Cosniciu de Sus si 304 buc loc. Cosniciu de Jos loc. Cosniciu de Jos .

**Alimentarea cu apă:cf avizului de gospodărire a apelor nr. SJ-126/23.06.2020** emis de Administratia Naționala Apele Române Administratia Bazinala de Apă Crisuri care prevede :

 **Realizare retea de canalizare menajera gravitationala :**

* Se va realiza din tuburi PVC SN4 DN250 pe o lungime totala de L= 12514 m din care 4662 m loc Cosniciu de Sus respectiv 7852 m în loc. Cosniciu de Jos cu camine Dn = 1000 din beton cu capac si rama din fonta . Caminele se vor executa pe fundatie din beton simplu monolit din tuburi prefabricate din beton DN = 1000 cu piese de trecere pentru tuburi PVC acoperite cu capac si rama

| **Tronson** | **Lungime conducta****PVC SN4 DN250[m]** |
| --- | --- |
|
| **loc. Cosniciu de Sus** | Tronson 1CS | 665 |
| Tronson 2CS | 275 |
| Tronson 3CS | 1856 |
| Tronson 4\_1CS | 154 |
| Tronson 4\_2CS | 636 |
| Tronson 5CS | 829 |
| Tronson 6CS | 183 |
| Tronson 7CS | 64 |
| **TOTAL** | **4662 m** |
| **loc. Cosniciu de Jos** | Tronson 1CJ | 456 |
| Tronson 2CJ | 931 |
| Tronson 3CJ | 677 |
| Tronson 4CJ | 384 |
| Tronson 5CJ | 572 |
| Tronson 6CJ | 114 |
| Tronson 7CJ | 325 |
| Tronson 8CJ | 112 |
| Tronson 9CJ | 1084 |
| Tronson 10CJ | 472 |
| Tronson 11CJ | 377 |
| Tronson 12CJ | 820 |
| Tronson 13CJ | 407 |
| Tronson 14CJ | 1121 |
| **TOTAL** | **7852 m** |
| **TOTAL GENERAL: 12514 m** |

Racordurile de canalizare menajeră gravitaţională se vor executa din conducte PVC, Dn 160 mm, SN4, în număr de 452 bucăţi (148 buc. loc. Cosniciu de Sus și 304 buc. loc. Cosniciu de Jos), care cuprind conductele de legătură dintre consumator şi reţea de canalizare menajeră, împreună cu căminul de racord (cămin de inspecţie) din PVC cu diametrul D=315mm, Hmed=1,50m, cu capac şi ramă din fontă înglobat în placă de beton armat. Cămin de racord se prevede la fiecare consumator. Fiecare proprietar se va racorda la reţele de canalizare prin intermediul căminelor de vizitare de pe reţelele colectoare menajere sau direct prin piese speciale de racordare din PVC (teu, ramificaţie, sa, etc.) la conducta de canalizare menajeră.

Debite de apa uzata menajera evacuate prin canalizare in statia de epurare din loc. Ip pt care exista aviz de gospodarire a apelor nr. C 163 din 12.12.2016

Q zi max =228,86 mc/zi ; Q zi med =139,81 mc/zi ;

**A.2.Rețea de canalizare sub presiune**

Rețeaua de canalizare sub presiune se va realiza din conducte PEHD PE100 SDR17 PN10, DN63-110mm, având lungimea totală L = 2661 m, din care**:** 318 m în loc. Cosniciu de Sus **si** 2343 m în loc. Cosniciu de Jos.

|  |
| --- |
| Conducte refulare loc. Cosniciu de Sus - Lungime tronsoane |
| TRONSON | PEID PE100 SDR17 PN10 D63 | PEID PE100 SDR17 PN10 D75 | LUNGIME TOTALĂ |
| Refulare SP1CS | 40.00 m |  | 40.00 m |
| Refulare SP2CS | 235. 00 m |  | 235.00 m |
| Refulare SP3CS |  | 43.00 m | 43.00 m |
| **LUNGIME TOTALĂ:** | **275.00 m** | **43.00 m** | **318.00 m** |

|  |
| --- |
| Conducte refulare loc. Cosniciu de Jos - Lungime tronsoane |
| TRONSON | PEID PE100 SDR17 PN10 D63 | PEID PE100 SDR17 PN10 D75 | PEID PE100 SDR17 PN10 D90 | PEID PE100 SDR17 PN10 D110 | LUNGIME TOTALĂ |
| Refulare SP1CJ |  | 40.00 m |  |  | 40.00 m |
| Refulare SP2CJ |  |  | 382.00 m |  | 382.00 m |
| Refulare SP3CJ |  | 83.00 m |  |  | 83.00 m |
| Refulare SP4CJ | 390.00 m |  |  |  | 390.00 m |
| Refulare SP5CJ |  |  |  | 1448.00 m | 1448.00 m |
| **LUNGIME TOTALA:** | **390.00 m** | **123.00 m** | **382.00 m** | **1448.00 m** | **2343.00 m** |

De-a lungul rețelei de canalizare, în ambele localități (Cosniciu de Sus și Cosniciu de Jos) se vor realiza traversări de drum județean, vale/râu, cale ferată, traseu Autostradă.

**B.Staţii de pompare ape uzate menajere**

Apa uzată colectată de la consumatori, se va dirija prin rețeaua de canalizare gravitațională spre 8 stații de pompare,apoi, apa se va transporta prin conducte de refulare spre rețeaua de canalizare cu funcționare gravitațională. Conductele de refulare ale stațiilor de pompare vor fi PEHD PE100 SDR17 PN10,DN63-110mm, având lungimea totală L = 2661 m, din care 318 m în loc. Cosniciu de Sus, respectiv 2343 m în loc. Cosniciu de Jos.

Stațiile de pompare SP1,SP2,SP3,SP4,SP5,SP6,SP7 si SP 8 vor fi echipate cu 2 ( 1A+1R) electropompe submersibile pentru ape uzate cu rotor canal sau vortex cu pasaj liber și dotate cu sistem de autocuplare, tablou electric și cablu de alimentare cu energie electrică și panou de automatizare și siguranță în exploatare. Pe conducta de refulare proiectată, se va monta obligatoriu o supapă de sens, pentru a împiedica refularea apei uzate menajere în staţia de pompare. La supratraversări se prevăd cămine de vane echipate cu armături de trecere, golire și aerisire – unde este cazul.

**SP1CS:** Cămin prefabricat din PEHD/PAFS - Diametru Ø1,00m; H = 4,00m

 Pompe: 1A+1R, Q = 2,00l/s, H = 6,00 m

 Conductă de refulare PEHD De63, L=40m

**SP2CS:** Cămin prefabricat din PEHD/PAFS - Diametru Ø1,00m; H = 2,50m

 Pompe: 1A+1R, Q = 2,00l/s, H = 13,00 m

 Conductă de refulare PEHD De63, L=235m

**SP3CS:** Cămin prefabricat din PEHD/PAFS - Diametru Ø1,00m; H = 4,00m

 Pompe: 1A+1R, Q = 3,05l/s, H = 6,00 m

 Conductă de refulare PEHD De75, L=43m

**SP1CJ:** Cămin prefabricat din PEHD/PAFS - Diametru Ø2,00m; H = 3,00m

 Pompe: 1A+1R, Q = 5,00l/s, H = 5,00 m

 Conductă de refulare PEHD De75, L=40m

**SP2CJ:** Cheson din beton - Diametru Ø 1,50m; H = 6,00m

 Pompe: 1A+1R, Q = 6,00l/s, H = 15,00 m

 Conductă de refulare PEHD De90, L=382m

**SP3CJ:** Cămin prefabricat din PEHD/PAFS - Diametru Ø1,00m; H = 3,50m

 Pompe: 1A+1R, Q = 3,00l/s, H = 9,00 m

 Conductă de refulare PEHD De75, L=83m

**SP4CJ:** Cămin prefabricat din PEHD/PAFS - Diametru Ø1,00m; H = 2,50m

 Pompe: 1A+1R, Q = 2,00l/s, H = 15,00 m

 Conductă de refulare PEHD De63, L=390m

**SP5CJ:** Cheson din beton - Diametru Ø2,00m; H = 4,00m

 Pompe: 1A+1R, Q = 7,00l/s, H = 18,00 m

 Conductă de refulare PEHD De110, L=1448m.

**Construcții și instalații anexe pe conductă de refulare** Pe conductele de refulare au fost prevăzute toate accesoriile necesare unei bune funcţionări, şi anume:

* Cămine de vane și golire/aerisire-dezaerisire;
* Instalații de aerisire/dezaerisire

**Cămine de vane și golire/aerisire** au fost prevăzute în punctele cele mai joase/înalte ale conductei de refulare. Au fost prevăzute construcții din elemente prefabricate din beton circular cu diametre cuprinse între Ø1.000 mmși Ø1.500 mm. Pe rețeaua de canalizare sub presiune căminele de golire/aerisire se impart astfel: cămin golire – 3 buc si cămin aerisire – 1 buc.

**Instalații de aerisire/dezaerisire** acestea se vor monta aerian la traversările de vale ale conductei de refulare. Se vor folosi aerisitoare/dezaerisitoare automate pentru canalziare cu flanșe izolate termic.

Pe întreaga rețea de canalizare sub presiune se vor monta un număr de 6 buc aerisitoare/dezaerisitoare**.**

**C.Subtraversari de drum judetean**

De-a lungul rețelei de canalizare, în ambele localități (Cosniciu de Sus și Cosniciu de Jos) se vor realiza traversări de drum județean, cale ferată, traseu Autostradă.

**Se vor realiza 9 subtraversări ale drumului județenean (DJ109P), împărțite astfel:**

| **Nr. crt.** | **Denumire subtraversare** | **Poziție km** | **Localitate** |
| --- | --- | --- | --- |
| 1 | Subtraversare drum judetean DJ109P (**SDJ1**) cu conductă de canalizare menajera PVC Dn250 prin foraj orizontal dirijat - Tub de protectie OL 377x10mm - L=10.0m | Km 7+201 | Cosniciu de Sus |
| 2 | Subtraversare drum judetean DJ109P (**SDJ2**) cu conductă de canalizare menajera PVC Dn250 prin foraj orizontal dirijat - Tub de protectieOL 377x10mm - L=15.0m | Km 7+288 |
| 3 | Subtraversare drum judetean DJ109P (**SDJ3**) cu conductă de canalizare menajera PVC Dn250 prin foraj orizontal dirijat - Tub de protectieOL 377x10mm - L=6.0m | Km 7+505 |
| 4 | Subtraversare drum judetean DJ109P (**SDJ4**) cu conductă de refulare (SP3CS) PEHD De75 prin foraj orizontal dirijat - Tub de protectie OL 194x6mm - L=10.0m | Km 7+530 |
| 5 | Subtraversare drum judetean DJ109P (**SDJ5**) cu conductă de canalizare menajera PVC Dn250 prin foraj orizontal dirijat - Tub de protectieOL 377x10mm - L=21.0m | Km 7+719 |
| 6 | Subtraversare drum judetean DJ109P (**SDJ6**) cu conductă de canalizare menajera PVC Dn250 prin foraj orizontal dirijat - Tub de protectieOL 377x10mm - L=23.0m | Km 9+695 | Cosniciu de Jos |
| 7 | Subtraversare drum judetean DJ109P (**SDJ7**) cu conductă de canalizare menajera PVC Dn250 prin foraj orizontal dirijat - Tub de protectieOL 377x10mm - L=16.0m | Km 9+837 |
| 8 | Subtraversare drum judetean DJ109P (**SDJ8**) cu conductă de canalizare menajera PVC Dn250 prin foraj orizontal dirijat - Tub de protectieOL 377x10mm - L=13.0m | Km 9+885 |
| 9 | Subtraversare drum judetean DJ109P (**SDJ9**) cu conductă de refulare (SP5CJ) PEHD De110 prin foraj orizontal dirijat - Tub de protectie OL 245x8mm - L=13.0m | Km 10+965 |

**Subtraversări de drum județean** vor fi executate prin foraj orizontal dirijat. Pe porţiunea subtraversării conducta de PVC va fi introdusă într-un tub de protecţie din oţel etanşat la capete. Pe ambele parti ale drumului, în afara amprizei drumului, pe conducta se vor executa cămine .

**Subtraversări de cale ferată** Traversarea se va executa prin foraj orizontal dirijat gropile de intrare și ieșire autilajului deforare vor fi la 10 m fațӑ de axul liniei cf.

|  |  |
| --- | --- |
| **Nr. crt.** | **Observatii/Identificator plan** |
| 1 | **SCFR1** - Subtraversare cale ferată cu conductă de canalizare menajera PVC Dn250 prin foraj orizontal dirijat - Tub de protectie - OL 508x12mm - L=20.0m |

**Subtraversare traseu Autostrada Borș – Brașov – neexistentă la data prezentei.** Având în vedere că finalizarea execuției lucrărilor de canalizare în cele două localități se vor termina înaintea tronsonului de autostrada menționat mai sus, execuția ”subtraversării” se va realiza prin săpătură deschisă dar cu montarea unui tub de protecția pe zona respectivă.

|  |  |
| --- | --- |
| **Nr. crt.** | **Observatii/Identificator plan** |
| 1 | **SAUT1** - Subtraversare traseu Autostrada cu conductă de canalizare menajera PVC Dn250 prin foraj orizontal dirijat- Tub de protectie - OL 508x12mm - L=50.0m |

**D. SUBTRAVERSARE CURS DE APA**

Subtraversarea V. Cerisa ,plansa 71/AC, se va realiza prin foraj orizontal dirijat in tub de protecție cu min. 1,00m sub talvegul actual al cursului de apa .

**E. SUPRATRAVERSARI DE CURSURI DE APA**

Supratraversarea se va realiza pe poduri existente ,peste valea Cosniciului în șase locuri. Conducta se va prinde de partea exterioară a podului existent pe console metalice prinse de structura superioară a podului iar acolo unde acest lucru nu este posibil se va folosi o conducta de oţel autoportantă ce se va sprijini la capete pe câte un stâlp 25x25cm, h=1,50 m, cu fundaţie 60x60x100 cm, din beton armat. Conducta folosită pentru supratraversare va fi preizolată pe toată lungimea aeriană. Având în vedere că, conducta se prinde de partea superioară a structurii podului existent, care se află la cca. 50cm față de tablierul inferior al podului nu poate sub nici o forma obtura regimul de curgere al apei, prin urmare nu influențează regimul liber de curgere.

Se vor realiza 7 supratraversări de vale, împărțite astfel:

|  |  |
| --- | --- |
| **Nr. crt.** | **Observatii/Identificator plan** |
| 1 | **SV1** - Supratraversare Valea Cosniciului cu conducta de refulare PEHD PE100 PN10 De75 mod de execuție - conductă izolata termic si protejata mecanic - L=12.0m |
| 2 | **SV2** - Subtraversare vale Cosniciului prin săpătură deschisă în tub de protecție OL377x10mm și bloc de beton cu conductă de canalizare PVC DN250 - L=15.0m |
| 3 | **SV3** - Supratraversare Valea Cosniciului cu conducta de refulare PEHD PE100 PN10 De63 mod de execuție - conductă izolata termic si protejata mecanic - L=14.0m |
| 4 | **SV4** - Supratraversare Valea Cosniciului cu conducta de refulare PEHD PE100 PN10 De75 mod de execuție - conductă izolata termic si protejata mecanic in tub autoportant OL150 - L=15.0m |
| 5 | **SV5** - Supratraversare Valea Cosniciului cu conducta de refulare PEHD PE100 PN10 De90 mod de execuție - conductă izolata termic si protejata mecanic in tub autoportant OL200 - L=10.0m |
| 6 | **SV6** - Supratraversare Valea Cosniciului cu conducta de refulare PEHD PE100 PN10 De75 mod de execuție - conductă izolata termic si protejata mecanic in tub autoportant OL150 - L=10.0m |
| 7 | **SV7** - Supratraversare Valea Cosniciului cu conducta de refulare PEHD PE100 PN10 De110 mod de execuție - conductă izolata termic si protejata mecanic in tub autoportant OL245 - L=20.0m |

**F. Indicatori de calitate a apelor evacuate:**

Apele uzate menajere evacuate prin canalizarea menajera la stația de epurare din localitatea Ip se vor incadra in limitele impuse de prevederilor HG.188/002 modificata si completata cu H.G.352/2005 -Normativul NTPA 002/2005.

Apele pluviale convențional curate evacuate in reteaua hidrografica locala se vor incadra in limitele impuse de prevederilor HG.188/002 modificata si completata cu H.G.352/2005 -Normativul NTPA 001/2005.

**Alimentarea cu energie electrica:** a statiilor de pompare apa uzata SP se rezolva prin realizarea unui racord propriu la reteaua electrica stradala

**b2)** **cumularea cu alte proiecte existente şi/sau aprobate:** nu este cazul;

**b3) utilizarea resurselor naturale, în special a solului, a terenurilor, a apei şi a biodiversităţii**:

Sursele de apă , se va folosi apa din sursele locale si de la sistemul de alimentare cu apa .

**b4)** **cantitatea şi tipurile de deşeuri generate/gestionate:**

 Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

Deşeurile menajere din organizarea de şantier, precum şi cele inerte rezultate din tehnologiile de execuţie, se vor colecta pe tipuri, se vor depozita în spaţii special amenajate, urmând ca deşeurile menajere să fie transportate la un depozitul de deşeuri solide nepericuloase autorizat, cele din materiale recuperabile se vor valorifica, iar cele inerte vor fi depozitate la un depozit de deşeuri nepericuloase solide autorizat.

**b5)** **poluarea şi alte efecte negative:** se vor respecta limitele prevăzute de normele în vigoare. Având în vedere că titularul proiectului a prevăzut măsuri și condiții pentru emisii în atmosferă, gestionarea deșeurilor rezultate, ocuparea de teren, astfel realizarea proiectului va conduce la efecte negative nesemnificative atât pe durata proiectului cât și după realizarea lui.

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7) riscurile pentru sănătatea umană - de eemplu, din cauza contaminării apei sau a poluării atmosferice:** .

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.Se vor respecta în totalitate lucrările necesare organizării de șantier.

**Organizarea de șantier** :

 Întrucat lucrarea care urmeaza a se executa este de dimensiuni medii , în componenta organizarii de santier vor intra : platforma depozitare material . container metaliv pentru personalul tehnic si administrativ , container metalic pentru personal tehnic si administrativ , punct PSI , container modular ecologic pentru WC . Incinta va fi î cu gard din plasa de sarma si stalpi . Traseul va fi restrictionat din cauza susnumitelor lucrari si marcat cu panouri de dirijare si avertizare în vederea evitarii accidentelor si interzicerii accesului persoanelor straine în zona santierului si la punctelor de lucru . Pentru asigurarea iluminarii pe timp de noapte s-a prevazut un reflector amplasat pe containerul metalic . La terminarea lucrarilor , împrejmuirea si baracile se vor demonta si transporta bransamentele , se vor desfinta toate platformele amenajate se vor dezafecta. Terenul se va readuce la forma initiala prin lucrari de sapatura , împrastiere de pamant fertil , amenajare a gazonului .

Refacerea amplasamentelor

 La finalizarea lucrarilor amplasamentul va fi refacut la starea initiala , nu se accepta denivelari de teren si gramezi de materiale în aproprierea santurilor . Zonele vor fi refacute în functie de îmbracamintea initiala vor fi refacute îmbracamintele asfaltice, din zonele asfaltate , vor fi refacute tractoarele zonele pitruite sau zone verzi .

Protejarea lucrarilor executate si a materialelor de santier

Pâna la finalizarea executiei , protejarea materialelor din santier cat si echipamentele deja instalate provizoriu sau definitiv îi revine în totalitate constructorului. În timpul executiei tronsoanele de lucrari vor fi delimitate si se vor amplasa panouri de restrictie de ex. Pentru circulatia vehiculelor atat pe timpul zilei si pe timpl noptii , iar materialele care urmeaza a fi puse în opera se vor depozita în incinta organizarii de santier , spatu împrejmuit si se va asigura paza pe timp de noapte

**c). Amplasarea proiectelor:**

**c1)** **utilizarea actuală şi aprobată a terenurilor:** conform certificatului de urbanism nr. 04/22.04.2020 emis de Comuna Ip .

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** după finalizarea lucrărilor de reabilitare zonele afectate din timpul execuției vor fi refăcute.

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). și c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

 d2) natura impactului: - redusă, pe perioada de execuţie şi funcţionare.

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

 d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

 **II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

 **III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Crisuri cu nr.9822 /23.06.2020.2020, decizie justificată prin următoarele: realizarea lucrărilor prezentate în proiect nu are impact asupra corpului de apă;

Respectarea măsurilor şi condiţiilor de realizare a proiectului în conformitate cu **proiectu**l **aviz de gospodărire a apelor,** eliberat de A.N. Apele Române, Administrația Bazinală de Apă Crișuri ;

* Obiectivul este o investiție nouă și nu a fost reglementat anterior din punct de vedere al gospodăririi apelor. Prin realizarea lucrărilor se aduc modificări ale unor parametrii înscriși în următoarele autorizații de gospodărire a apelor:
* Aviz de gospodărire a apelor nr. C 126/23.06.2020, privind Canalizare menajera în localitatile Cosniciu de Sus, si Cosniciu de Jos, comuna Ip, judetul Sălaj ;

Alte precizari:

Beneficiarul avizului este obligat ca inainte de incperea lucrarilor să obțina avizele tuturor autoritaților menționate in Certificatul de urbanism (acordul proprietarilor de terenuri particulare pe care urmeaza sa se amplaseze investitia , Drumuri judetene , C.F.R, C.N.A.I.R, S.C Electrica , Telefonie , etc .

La realizarea supratraversarilor cursurilor de apa cu conducta de apa uzata se va avea in vedere asigurarea inaltimii minime de libera trecere de 2,0m ( transport apa cu plutitori) si 1,0m ( transport apa fara plutitori) conform Normativului PD 95-2002- SC IPTANA SA.

Inceperea executiei lucrarilor va fi anunțata înainte cu 10 zile la A.N.A.R- A.B.A Crișuri Oradea și Sistemul de Gospodarire a Apelor Bihor .

Se vor lua masuri de prevenire a poluarii cursurilor de apa cu produse petroliere pe perioada de executie a lucrarilor , ca urmare a exploatarii utilajelor tehnologice.

 Pe timpul executiei lucrarilor și dupa terminarea acestora , albiile vor fi degajate de orice fel de materiale care ar impiedica scurgerea normala a apelor.

In perioada de executie a lucrarilor se vor lua toate masurile care se impun pentru evitarea poluarii apelor de suprafata ,pentru protectia factorilor de mediu si a zonelor apropiate ,luindu-se masurile de prevenire si combatere a poluarilor accidentale ,in special cu produse petroliere ca urmare a exploatarii utilajelor tehnologice.

In cazul producerii unei poluari accidentale ,intreaga raspundere din punct de vedere al depoluarii zonei si suportarii eventualelor costuri revine beneficiarului si respectiv constructorului.

Punerea in functiune si exploatarea lucrarilor construite pe ape si care au legatura cu apele se vor face numai pe baza autorizației de gospodarire a pelor, emisa conform prevederilor Legii Apelor nr.107/1996, cu modificarile si completarile ulterioare,care se va solicita cu cel putin 30 de zile inainte de receptia preliminara.In acest sens beneficiarul va reveni la A.N. Apele Romane A.B.A. Crișuri cu o documentatie tehnica, intocmita conform Ordinului MAP nr.891 din 23.07.2019 pentru solicitarea autorizației de gospodarire a apelor.

**Caracteristicile proiectului şi/sau condiţiile de realizare a proiectului:**

-Respectarea conditiilor din Aviz de gospodărire a apelor nr. C 126/23.06.2020, privind Canalizare menajera în localitatile Cosniciu de Sus, si Cosniciu de Jos, comuna Ip, judetul Sălaj

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* **Conform prevederilor ord MMAP 1798/2007 , cu modificările ulterioare, titularul are obligatia ca la finalizarea investitiei si punerea în functiune a obiectivului sa solicite autorizatie de mediu**

În urma transmiterii memoriului de prezentare s-au solicitat de catre membrii CAT urmatoarele acte/avize :

ANIF – scoaterea temporara sau definitiva din circuitul agricol a terenurilor situate ]n extravilanul localitatilor

Compania de Apa Somes SA – necesita aviz de amplasament

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte

publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

ing. Filomela Pop